**Յոսիհիդե Սուգա** (ճապ.՝ 菅 義偉, դեկտեմբերի 6, 1948(1948-12-06), Akinomiya, Ogachi district, Ակիտա, Ճապոնիա), Ճապոնացի պետական և քաղաքական գործիչ. Ճապոնիայի Լիբերալ-դեմոկրատական կուսակցության նախագահ 2020 թվականի սեպտեմբերի 14-ից, Ճապոնիայի վարչապետը 2020 թվականի սեպտեմբերի 16-ից։

Կենսագրություն
--------------

Ծնվել է Ակինոմիա գյուղում, Օգատիի գավառում (այժմ Յուձավա քաղաք), Ակիտա պրեֆեկտուրա, Ճապոնիա։ Ելակի ֆերմերի և ուսուցչուհու ընտանիքում։ Ստացել է բակալավրի աստիճան Տոկիոյի Հոսեյ համալսարանում։ 11 տարվա ընթացքում աշխատել է որպես խորհրդարանի պատգամավորի օգնական, այնուհետև՝ արտաքին առևտրի և արդյունաբերության նախարարությունում 1984 թվականին, որից հետո՝ Յոկոհամայի քաղաքային խորհրդի անդամ։

Առաջին անգամ Ճապոնիայի խորհրդարան է ընտրվել 1996 թվականին Լիբերալ-դեմոկրատական կուսակցության ցուցակով։ Սկզբում խմբակցության անդամ է եղել Կեյձո Օբուտին, բայց խմբակցությունից դուրս է եկել 1998 թվականին կուսակցության ղեկավարի ընտրություններում Օբուտիի թեկնածությունը չսատարելուց հետո։

Շինզո Աբեի առաջին կաբինետում 2006 թվականի սեպտեմբերից մինչև 2007 թվականի օգոստոս զբաղեցրել է ներքին գործերի և հաղորդակցությունների նախարարի պաշտոնը։

Ճապոնիայի կառավարության գլխավոր քարտուղար (2012-2020)։

2020 թվականի սեպտեմբերի 14-ին ընտրվել Է Ճապոնիայի Լիբերալ-դեմոկրատական կուսակցության նախագահի պաշտոնում։ 2020 թվականի սեպտեմբերի 16-ին խորհրդարանը հաստատել է երկրի վարչապետի պաշտոնում։

2021 թվականին Եսիհիդե Սուգան կարգադրել Է Ճապոնիայի Նախարարների կաբինետում նոր պաշտոն ստեղծել մի պաշտոնյայի համար, որը կոչված է առաջնորդելու մենակության դեմ պայքարը։

Քննադատություն
--------------

Մեկնաբանելով հայտնի երգիչ Մասահարու Ֆուկույամայի և դերասանուհի Կաձուե Ֆուկիսիի հարսանիքը՝ Սուգան հայտարարել է. Հուսով եմ, որ այդ ամուսնությունը մայրերին դրդում է երեխաներ ունենալ։ Խնդրում եմ, շատ երեխաներ ծնեք։ Որից հետո ֆեմինիստուհիները մեղադրել է պաշտոնյային մեղադրել են սեռական խտրականության մեջ, իսկ ձախ ճամբարի  ընդդիմախոսները նրանում, որ նա գնում է ճապոնական միլիտարիստների ճանապարհով, որոնք կոչ էին անում կանանց, ծննդաբերել ավելի շատ ապագա զինվորներ։ Քննադատությանն ի պատասխան Սուգան հայտարարել է, որ, իհարկե, յուրաքանչյուրը ազատ է ինքնուրույն որոշել՝ պետք է ամուսնանալ, թե երեխաներ ունենալ, բայց կառավարությունը պետք է աշխատի այնպիսի հասարակություն ստեղծելու ուղղությամբ, որտեղ մարդկանց հարմար կլիներ ամուսնանալ և երեխաներ դաստիարակել։

Ծանոթագրություններ
------------------

1. ↑  新ファーストレディ・真理子夫人は菅新首相に「逆プロポーズ」していた！馴れ初めを親友が明かす // **(untranslated)** — 2020.
2. ↑
3. ↑  Suga Yoshihide | Facts, Biography, & Prime Minister of Japan | Britannica
4. ↑  {fr}Le Japon se félicite d’un nouveau premier ministre, Frony de l’information, 14.09.2020 Archived 2020-10-27 at the Wayback Machine.
5. ↑  Японцам в пандемию поможет министр по одиночеству - Газета.Ru | Новости
6. ↑  «Японского политика обвинили в милитаризме и сексизме за призыв рожать детей»։ Лента.Ру։ 1 октября 2015։ Վերցված է 2017 թ․ հունվարի 17

Արտաքին հղումներ
----------------

* Официальный веб-сайт Ёсихидэ Суги Archived 2009-02-21 at the Wayback Machine.(ճապոներեն)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Internet Movie Database · WikiTree |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| CiNii: DA19633512 · GND: 1217782125 · ISNI: 0000000375721745 · LCCN: no2022075214 · NDL: 001103787 · VIAF: 252580009 · WorldCat VIAF: 252580009 |

 |

 |